ระเบียบกระทรวงการพัฒนาสังคมและความมั่นคงของมนุษย์ระเบียบกระทรวงการพัฒนาสังคมและความมั่นคงของมนุษย์ว่าด้วยหลักเกณฑ์การแต่งตั้งพนักงานเจ้าหน้าที่ในการคุ้มครองผู้ถูกกระทำด้วยความรุนแรงในครอบครัวพ.ศ. ๒๕๕๖ อาศัยอำนาจตามความในมาตรา๑๘ แห่งพระราชบัญญัติคุ้มครองผู้ถูกกระทำด้วยความรุนแรงในครอบครัว พ.ศ. ๒๕๕๐รัฐมนตรีว่าการกระทรวงการพัฒนาสังคมและความมั่นคงของมนุษย์ จึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกระทรวงการพัฒนาสังคมและความมั่นคงของมนุษย์ว่าด้วยหลักเกณฑ์การแต่งตั้งพนักงานเจ้าหน้าที่ในการคุ้มครองผู้ถูกกระทำด้วยความรุนแรงในครอบครัวพ.ศ. ๒๕๕๖ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบกระทรวงการพัฒนาสังคมและความมั่นคงของมนุษย์ว่าด้วยหลักเกณฑ์การแต่งตั้งพนักงานเจ้าหน้าที่ พนักงานสอบสวนพนักงานเจ้าหน้าที่ที่มีฐานะเทียบได้ไม่ต่ำกว่าพนักงานฝ่ายปกครองหรือตำรวจชั้นผู้ใหญ่ในการคุ้มครองผู้ถูกกระทำด้วยความรุนแรงในครอบครัว พ.ศ. ๒๕๕๑ข้อ๔ ในระเบียบนี้กระทรวง หมายความว่ากระทรวงการพัฒนาสังคมและความมั่นคงของมนุษย์สำนักงาน หมายความว่าสำนักงานกิจการสตรีและสถาบันครอบครัวผู้อำนวยการ หมายความว่าผู้อำนวยการสำนักงานกิจการสตรีและสถาบันครอบครัวรัฐมนตรี หมายความว่ารัฐมนตรีว่าการกระทรวงการพัฒนาสังคมและความมั่นคงของมนุษย์ข้อ๕ บุคคลซึ่งรัฐมนตรีแต่งตั้งให้เป็นพนักงานเจ้าหน้าที่ตามพระราชบัญญัติคุ้มครองผู้ถูกกระทำด้วยความรุนแรงในครอบครัวพ.ศ. ๒๕๕๐ ต้องมีคุณสมบัติ ดังต่อไปนี้(๑)มีสัญชาติไทย(๒)มีอายุไม่ต่ำกว่ายี่สิบห้าปีบริบูรณ์(๓)มีความประพฤติเหมาะสมในการส่งเสริมและคุ้มครองสิทธิประโยชน์ของสตรีและสถาบันครอบครัว(๔)เป็นผู้สำเร็จการศึกษาไม่ต่ำกว่าปริญญาตรีและเคยปฏิบัติงานเกี่ยวกับการส่งเสริมและคุ้มครองสิทธิสตรีและสถาบันครอบครัวมาแล้วไม่น้อยกว่าหนึ่งปีหรือผู้สำเร็จการศึกษาต่ำกว่าปริญญาตรีและมีประสบการณ์ด้านการส่งเสริมและคุ้มครองสิทธิสตรีและสถาบันครอบครัวหรือการคุ้มครองเด็กมาแล้วไม่น้อยกว่าสามปีโดยมีหนังสือรับรองจากหน่วยงานของรัฐหรือองค์กรเอกชนที่ปฏิบัติงานเกี่ยวกับการส่งเสริมและคุ้มครองสิทธิและสถาบันครอบครัว(๕)ผ่านการอบรมการเป็นพนักงานเจ้าหน้าที่ในการคุ้มครองผู้ถูกกระทำด้วยความรุนแรงในครอบครัวตามหลักสูตรที่กระทรวงกำหนดโดยผ่านการประเมินความรู้และความเหมาะสมในการปฏิบัติหน้าที่จากคณะกรรมการประเมินที่ผู้อำนวยการแต่งตั้งซึ่งจะต้องมีจิตแพทย์หรือนักจิตวิทยาร่วมอยู่ด้วยสำหรับผู้มีประสบการณ์ทำงานเป็นที่ประจักษ์ไม่ต้องผ่านการอบรมแต่ต้องได้รับการประเมินตามที่ผู้อำนวยการกำหนดข้อ๖ บุคคลซึ่งได้รับแต่งตั้งเป็นพนักงานเจ้าหน้าที่ตามข้อ๕ ต้องไม่มีลักษณะต้องห้าม ดังต่อไปนี้(๑)เป็นผู้ต้องหาหรือจำเลยตามกฎหมายว่าด้วยการคุ้มครองผู้ถูกกระทำด้วยความรุนแรงในครอบครัวหรือกฎหมายว่าด้วยการคุ้มครองเด็ก(๒)เป็นคนไร้ความสามารถหรือคนเสมือนไร้ความสามารถ(๓)เป็นบุคคลผู้มีหนี้สินล้นพ้นตัวหรือบุคคลล้มละลาย(๔)เป็นผู้เคยถูกลงโทษไล่ออก ปลดออก หรือให้ออกจากหน่วยงานของรัฐ หรือองค์กรเอกชน(๕)เป็นผู้เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นความผิดลหุโทษหรือกระทำโดยประมาทข้อ๗ ให้สำนักงานเสนอชื่อผู้มีคุณสมบัติตามข้อ ๕และไม่มีลักษณะต้องห้ามตามข้อ ๖ ต่อรัฐมนตรีเพื่อแต่งตั้งเป็นพนักงานเจ้าหน้าที่ในกรณีที่ไม่แต่งตั้งผู้ใดเป็นพนักงานเจ้าหน้าที่ให้สำนักงานแจ้งเหตุผลที่ไม่แต่งตั้งให้ผู้นั้นทราบข้อ๘ ให้พนักงานเจ้าหน้าที่พ้นจากตำแหน่งเมื่อ(๑)ตาย(๒)ลาออก(๓)ต้องโทษจำคุกโดยคำพิพากษาถึงที่สุดให้จำคุก(๔)ขาดคุณสมบัติตามข้อ ๕ หรือมีลักษณะต้องห้ามตามข้อ ๖(๕)รัฐมนตรีหรือผู้ที่รัฐมนตรีมอบหมายให้ออก เพราะมีความประพฤติเสื่อมเสีย บกพร่อง หรือไม่สุจริตต่อหน้าที่หรือหย่อนความสามารถข้อ๙ ให้พนักงานเจ้าหน้าที่ซึ่งรัฐมนตรีได้แต่งตั้งไว้แล้วในวันก่อนวันที่ระเบียบนี้ใช้บังคับเป็นพนักงานเจ้าหน้าที่ตามระเบียบนี้ข้อ๑๐ ให้ผู้ที่ผ่านการอบรมและการประเมินการเป็นพนักงานเจ้าหน้าที่ตามระเบียบกระทรวงการพัฒนาสังคมและความมั่นคงของมนุษย์ว่าด้วยหลักเกณฑ์การแต่งตั้งพนักงานเจ้าหน้าที่ พนักงานสอบสวน พนักงานเจ้าหน้าที่ที่มีฐานะเทียบได้ไม่ต่ำกว่าพนักงานฝ่ายปกครองหรือตำรวจชั้นผู้ใหญ่ในการคุ้มครองผู้ถูกกระทำด้วยความรุนแรงในครอบครัว พ.ศ. ๒๕๕๑เป็นผู้ผ่านการประเมินตามระเบียบนี้ข้อ๑๑ ให้ปลัดกระทรวงการพัฒนาสังคมและความมั่นคงของมนุษย์รักษาการตามระเบียบนี้และมีอำนาจวินิจฉัยชี้ขาดในกรณีที่มีปัญหาหรือข้อขัดแย้งเกี่ยวกับการปฏิบัติตามระเบียบนี้ให้ไว้ ณ วันที่ ๓ตุลาคม พ.ศ. ๒๕๕๖ปวีณา หงสกุลรัฐมนตรีว่าการกระทรวงการพัฒนาสังคมและความมั่นคงของมนุษย์ปริยานุช/ผู้จัดทำ๑๘ พฤศจิกายน ๒๕๕๖โชติกานต์/ผู้ตรวจ๒๖ พฤศจิกายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๕๗ ง/หน้า ๖/๑๓ พฤศจิกายน ๒๕๕๖